**คณะสัตวแพทยศาสตร์ มข.ให้การต้อนรับคณะกรรมการจรรณยาบรรณ ประจำมหาวิทยาลัยขอนแก่น**

เมื่อช่วงบ่ายวันอังคารที่ 3 มีนาคม 2563 ที่ผ่านมา คณะสัตวแพทยศาสตร์ มหาวิทยาลัยขอนแก่น นำโดย **รศ.น.สพ.ดร.ชูชาติ กมลเลิศ** คณบดี พร้อมคณะผู้บริหารและบุคลากรได้ให้การต้อนรับคณะกรรมการจรรยาบรรณ ประจำมหาวิทยาลัยขอนแก่น (ก.จ.ม.) นำโดย **ดร.เตช บุนนาค** อุปนายกสภามหาวิทยาลัยขอนแก่น และประธานคณะกรรมการจรรยาบรรณ ประจำมหาวิทยาลัยขอนแก่น ในการจัดประชุม ก.จ.ม. สัญจร ครั้งที่ 2/2563 ณ คณะสัตวแพทยศาสตร์ มหาวิทยาลัยขอนแก่น ซึ่งในการจัดประชุม ก.จ.ม. นี้มีวัตถุประสงค์เพื่อมุ่งเน้นภารกิจด้านส่งเสริมและสนับสนุนให้ผู้ปฏิบัติงานของมหาวิทยาลัยประพฤติปฏิบัติตามหลักจรรยาบรรณที่มหาวิทยาลัยกำหนด รวมทั้งให้ความสำคัญในการติดตามและกำกับดูแลกลไกในการดำเนินงานด้านจรรยาบรรณ พร้อมกับรับฟังผลการดำเนินงานด้านจรรยาบรรณและแลกเปลี่ยนเรียนรู้ ร่วมกับผู้บริหารและคณะกรรมการส่งเสริมและกำกับการปฏิบัติตามจรรยาบรรณ โดยคณะสัตวแพทยศาสตร์ เป็นคณะที่ 21 ที่ ก.จ.ม. ได้จัดประชุมสัญจรขึ้น โดยก่อนที่จะมีการประชุมของคณะกรรมการนั้น คณบดีได้กล่าวต้อนรับ และรายงานผลการดำเนินงานด้านจรรยาบรรณของคณะในระยะเวลาที่ผ่านมา รวมทั้งมีการแลกเปลี่ยนเรียนรู้ รับฟังอุปสรรคปัญหาและข้อเสนอแนะต่างๆในการดำเนินการด้านจรรยาบรรณของคณะร่วมกัน